**УО на ПМДР публикува за обществено обсъждане документи за прием на проекти по мярка 5.4 „Преработване на продуктите от риболов и аквакултури“**

 Управляващият орган на Програмата за морско дело и рибарство публикува за обществено обсъждане документите по процедура за подбор на проекти по мярка 5.4. „Преработване на продуктите от риболов и аквакултури“. По мярката ще се насърчават изграждането на нови предприятия и модернизацията и реконструкцията на съществуващи предприятия за преработка на продукти от риболов и аквакултура. Приоритетните инвестиции ще са насочени към преработка на собствена продукция, повишаване на енергийната ефективност, прилагане на методи, намаляващи отрицателното въздействие върху околната среда, вкл. третирането на отпадъци и откриването на работни места.

* Общ размер на безвъзмездната финансова помощ по процедурата - 10 млн. лв.
* Максимален интензитет на БФП – 50%
* Минимален размер на БФП – 20 000 лв.
* Максимален размер на БФП за 1 проект – 1 млн. лв.
* Максимален размер на БФП за 1 бенефициент за целия програмен период – 1.4 млн. лв.

 Всички необходими документи за кандидатстване са обявени за обществено обсъждане на Единния информационен портал - <http://www.eufunds.bg/programen-period-2014-2020/operativni-programi-2014-2020/programata-za-morsko-delo-i-ribarstvo-2014-2020-g/item/15241-obshtestveno-obsazhdane-na-dokumentatziya-po-protzedura-za-podbor-na-proekti-po-myarka-5-4-prerabotvane-na-produktite-ot-ribolov-i-akvakulturi-03-06-2016>

 Предложения и коментари по горепосочените документи могат да се изпращат в срок до 17:30 ч. на 17.06.2016 г. на електронна поща pmdr@mzh.government.bg.

 Предвидено е изцяло електронно подаване и оценка на проектните предложения, което ще се извършва чрез Информационната система за управление и наблюдение (ИСУН 2020).